በመሬት ዙሪያ የሚነሱ ቅሬታዎች እና የመሬት ወረራዎች ፈጣን ምላሽ ባለማግኘታቸው ችግሩ እየጎላ መጥቷል
በመሬት ዙሪያ የሚነሱ ቅሬታዎች እና የመሬት ወረራዎች ፈጣን ምላሽ ባለማግኘታቸው እና በቂ ቁጥጥር ባለመደረጉ ችግሩ እየጎላ መጥቷል ተብሏል፡፡በአዲስ አበባ ኮልፌ ቀራኒዮ ክፍለ ከተማ በተወሰኑ ወረዳዎች ብቻ ከ3 ሺህ 300 በላይ የመሬት ወረራ መደረጉን የክፍለ ከተማው ህዝብ ግንኙነት ባደረገው ጥናት ማረጋገጡን ይፋ አድርጓል፡፡በተመሳሳይ አስር ወራት ውስጥ 264 ህገ ወጥ ግንባታዎች እና የመሬት ወረራዎች ተከናውነው ጥቆማ ቢደረግም ምላሽ ሳይሰጥ መቅረቱንና ጉዳዩ እየሰፋ መሄዱን ለዋልታ ተናግሯል፡፡በተመሳሳይ መልኩ በአራት አመታት ውስጥ 636 ህገ ወጥ ህንጻዎች የተገነቡ ሲሆን ተገቢው እርምጃም አልተወሰደባቸውም፡፡የክፍለ ከተማው መሬት ልማትና ማኔጅመንት እና የደንብ ማስከበር ጽ/ቤቶች  በበኩላቸው ህገወጥ ግንባታዎችን የማፍረስ ስልጣን እንደሌላቸው ገልጸዋል፡፡